**From:** VALSTS KANCELEJA <vk@mk.gov.lv>
**Sent:** Friday, April 16, 2021 12:40 PM
**To:** Pasts <Pasts@em.gov.lv>; Alvils Strīķeris <Alvils.Strikeris@em.gov.lv>
**Subject:** Atkārtotais atzinums par MK noteikumu projektu (VSS-37)

INFORMĀCIJAI: E-pasta vēstules sūtītājs ir ārējais adresāts.

Labdien!

Valsts kancelejas Valsts pārvaldes politikas departaments ir izvērtējis Ekonomikas ministrijas 2021. gada 6. aprīlī atkārtotai saskaņošana atsūtīto precizēto Ministru kabineta noteikumu projektu “Grozījumi Ministru kabineta 2020.gada 2.septembra noteikumos Nr.561 “Noteikumi par elektroenerģijas ražošanu, uzraudzību un cenu noteikšanu, ražojot elektroenerģiju koģenerācijā”” (VSS-37), tā pielikumu, sākotnējās ietekmes novērtējuma ziņojumu (anotāciju) un izziņu par atzinumos sniegtajiem iebildumiem.
Informējam, ka uzturam abus iepriekš izteiktos iebildumus (izziņas Nr.57 un Nr.58), jo neskatoties uz to, ka izziņā tie tika atzīmēti kā ņemtie vērā, pēc būtības jaunā informācija tikai daļēji atbilst tam, ko esam aicinājuši precizēt.
Atkārtoti aicinām papildināt anotācijas II. sadaļas 2. un 3 punktus ar informāciju par izstrādātā projekta ietekmi uz tautsaimniecību, administratīvo slogu un administratīvajām izmaksām, kas atspoguļotu konkrētas izmaiņas saistībās un pienākumos (salīdzinājumā ar esošu regulējumu), kas projektā paredzētas visām izstrādātā regulējuma mērķa grupām (komersanti, AS “Enerģijas publiskais tirgotājs”, Būvniecības valsts kontroles birojs).
Papildus jāatzīmē, ka fakts, ka informācija un dokumenti, kurus komersantam, ir jāiesniedz Būvniecības valsts kontroles birojā, atrodas komersanta rīcībā, pati par sevi nevar būt pietiekams apliecinājums tam, ka administratīvo izmaksu novērtējums gada laikā komersantiem nepārsniegs 2000 euro – ir jāsniedz informācija, kas šādu secinājumu pamato - komersantu skaits, iesniedzamās informācijas apjoms, iesniegšanas reižu skaits u.c.
Tāpat, iztrūkst informācija par sloga palielinājuma aprēķinu Būvniecības valsts kontroles birojam: II. sadaļas 2. punktā ir minēts, ka administratīvais slogs birojam palielināsies, un šajā gadījuma, kad publiskās pārvaldes iestādei pieaug administratīvās izmaksas, aprēķins jāveic sākot ar 1 euro.
Jautājumu gadījumā, un ja ir nepieciešams metodoloģiskais atbalsts aprēķinu veikšanā, lūgums sazināties ar Marinu Blašķi, Valsts pārvaldes attīstības nodaļas konsultanti labāka regulējuma jautājumos.

Cieņā
Valsts kanceleja
Marina Blašķe
konsultante
67082909
marina.blaske@mk.gov.lv